[{"text_idx": "#000008", "text": "Pan benderfynodd Eve bod arni eisiau astudio Rwsieg yn y brifysgol, gofynnodd am gymorth Nina, myfyriwr Rwsiaidd a oedd yn astudio Saesneg yng Ngholeg Castell-nedd. \u201cCafodd ei magu yn ystod cyfnod USSR hanes Rwsia felly roedd ei safbwynt hi ar bethau yn werthfawr iawn i mi,\u201d eglurodd Eve. \u201cDoedd hi ddim yn siarad llawer o Saesneg pan wnes i gwrdd a\u0302 hi, ond buon ni\u2019n siarad yn gyfforddus yn y ddwy iaith. Roedd hi bob amser yn dod a\u0302 chylchgronau, llyfrau, straeon a mapiau Rwsiaidd fel y gallwn ymarfer fy Rwsieg, a dysgu am y diwylliant, a gallai rhannu ei phrofiad a\u2019i gwybodaeth gyda mi.\u201d"}, {"text_idx": "#000009", "text": "Gwnaeth Eve a Nina gyfarfod ddwywaith yr wythnos yn Llyfrgell Castell-nedd lle roedd Eve hefyd yn gallu helpu Nina i wella ei Saesneg, ac mae\u2019r ddwy nawr yn ffrindiau pennaf. \u201cMae hi wedi dilyn fy nhaith drwy\u2019r broses ymgeisio i Gaergrawnt yn eithaf agos ac wedi bod yn gefnogol,\u201d meddai Eve."}, {"text_idx": "#000011", "text": "Mae Eve yn barod iawn i nodi nad oes yn rhaid i\u2019w stori hi fod yn unigryw. \u201cDoeddwn i byth yn meddwl y gallai rhywun fel fi fynd i rywle fel Caergrawnt. Yr wyf yn falch o\u2019m gwreiddiau ac yn dod o ysta\u0302d cyngor. Fi yw\u2019r person cyntaf yn fy nheulu i fynd i brifysgol, felly roedd yr holl beth yn newydd iawn i ni i gyd. Cefais lawer o gefnogaeth gan fy nheulu yn ystod y broses ymgeisio, ond eto nid oedd gennyf syniad beth i\u2019w ddisgwyl. Rwyf wastad wedi bod yn ymwybodol o\u2019r ffaith bod angen i mi astudio\u2019n galed os yr wyf am wneud yr holl bethau yr hoffwn eu gwneud ac i gyflawni popeth yr wyf wedi breuddwydio am ei wneud, fel gallu astudio a byw dramor er enghraifft. Rwyf bob amser wedi gweld fy addysg fel ffordd o fynd y tu hwnt i fy magwraeth dosbarth gweithiol mewn tref fach.\u201d"}]